ГОДИШНИ НАГРАДИ НА ОБЩИНА НИКОПОЛ

Уважаеми читатели,

Изминаха 2 години откакто загубихме една наша съгражданка, един млад човек, която може би щеше да стане една добра поетеса – Вероника Трайчева Здравкова

Две години по-рано едно младо момче от град Миовене - Р Румъния, посрещна края на земния си път тук, в Никопол – Олару Роберт – Стефан. Той обичаше фотографията.

Те двамата запечатваха красивите моменти – Вероника – с поезията, Олару Роберт Стефан – с фотоапарата.

Нека си спомним за тях…

Със свое Решение № 661 от 30 юли 2015 г. Общински съвет – Никопол учреди две годишни награди:

* Годишна награда в областта на литературата на името на Вероника Здравкова
* Годишна награда в областта на любителската фотография на името на Олару Роберт - Стефан

Годишните награди се удостояват младежи на възраст до 29 години, разделени в две възрастови групи: от 10 до 18 години и от 19 до 29 години

**Община Никопол обявява**

 ПЪРВИ ОБЩИНСКИ КОНКУРС ЗА ЛИТЕРАТУРНО ТВОРЧЕСТВО

 В ПАМЕТ НА ВЕРОНИКА ТРАЙЧЕВА ЗДРАВКОВА (1991-2015)

ПЪРВИ ОБЩИНСКИ КОНКУРС ЗА ЛЮБИТЕЛСКА ФОТОГРАФИЯ

 В ПАМЕТ НА ОЛАРУ РОБЕРТ-СТЕФАН (1989-2013)

Съгласно статута на конкурсите всяка година се обявява глобална тема, на която да бъдат подчинени творбите на младите хора. За 2017 г. тя е:

***„СВЕТЛИНАТА“***

*– светлината в мислите и чрез обектива.*

Статута и условията за участие в конкурсите за присъждане на Годишни награди са обявени на официалния сайт на община Никопол, както и на страницата на в.“Никополски хоризонти“ по-долу. Срока за подаване на творбите за участие в конкурсите е 31 юли 2017 г.

Връчването на годишните награди ще се извърши в рамките на празника на Никопол 11-13 август 2017 г.

Надяваме се чрез акта на учредяване на Годишните награди да провокираме креативността, усета към красивото, същественото и значимото.

От екипа на Община Никопол